25 - 27 April 2020
Stalletjies 2020 Aansoek Vorm
Die Protea is een van vyf nasionale simbole van Suid-Afrika.
Die Koning-Protea (Protea cynaroides) is ook bekend as die reuseprotea, koningsuikerbos of heuningpot
Die Koning Protea is die grootste van sy soort en kom voor in die suid-westelike en Suidelike areas in die Wes-Kaap.
By die Proteafees is ons hooffokus die lieflike proteablomme van ons eie plaaslike boer, Japie van Staden, wat regstaan met raad as jy jou eie proteaboom wil plant. Inderdaad kan proteas ook hier gekweek word!
Die opelug verhoog sorg vir vermaak aan die feesgangers deur top kunstenaars, terwyl daar heerlik gesmul kan word aan tradisionele eetgoed soos vetkoek, kerrie en rys, pannekoek, worsbroodjies, melkkos, pap en kaiings, poedings, hamburgers en nog meer.
Die Wyntuin (oop elke dag) en Biertuin (oop elke dag behalwe Sondag eers vanaf 11h00) bied verversings vir droë kele.
Geniet 'n verskeidenheid van gehalte kunsmark stalletjies wat beloof om in elke feesganger se smaak te val. Mammas kan hul kleingoed in 'n veilige kinder speelarea onder toesig laat terwyl hulle rustig deur die stalletjies stap of 'n teater vertoning bywoon.